system
Răspunde în limba română, în stilul Wikipedia, cat mai corect gramatical.
user
Poți descrie [Titlu] pArthur Conan Doyle?
assistant
Sir Arthur Ignatius Conan Doyle () a fost un romancier britanic, celebru pentru a-l fi creat pe Sherlock Holmes - primul detectiv care apare într-o serie de romane polițiste. În afara acestora, Sir Arthur Conan Doyle a fost autorul a numeroase povestiri științifico-fantastice, romane istorice, piese de teatru, romane de dragoste, poezie și texte inspirate direct din realitate (non-fiction).

Biografie 
Sir Arthur Conan Doyle s-a născut la Edinburgh, din părinți irlandezi care emigraseră în Scoția. A fost trimis la Stonyhurst, o școală a iezuiților, la vârsta de 9 ani, deși când a absolvit-o în 1875 el abandonase deja creștinismul pentru a deveni un agnostic. Din 1876 până în 1881 a studiat medicina la Universitatea din Edinburgh, inclusiv o perioadă de practică petrecută la Aston (acum parte a districtului Birmingham). După absolvire s-a angajat ca doctor pe un vas care se îndrepta spre coasta Africii de Vest; în 1882 și-a deschis un cabinet la Plymouth. Și-a luat doctoratul în 1885. Ducea lipsă de pacienți și își umplea timpul dintre două consultații scriind povestiri. Prima povestire a publicat-o în Chambers's Edinburgh Journal înainte să împlinească 20 de ani.

Abia după ce și-a mutat cabinetul la Southsea Doyle s-a dedicat cu seriozitate literaturii. Prima operă semnificativă a fost A Study in Scarlet [Un studiu în roșu] în care apărea pentru prima oară Sherlock Holmes, un erou inspirat de persoana lui Joseph Bell, un fost profesor al său de la universitate. Rudyard Kipling l-a felicitat pe Doyle pentru acest succes și l-a întrebat: „Oare e vorba de bătrânul meu prieten, Dr. Joe?”. În perioada cât Doyle a locuit la Southsea a contribuit la formarea Portsmouth Football Club, el fiind primul portar amator al acestei echipe.

În 1885 s-a căsătorit cu Louise Hawkins, care suferea de tuberculoză și a murit în 1906. S-a recăsătorit cu Miss Jean Leckie în 1907, cu care se întâlnise de fapt încă din 1897 și de care se îndrăgostise. Dragostea pentru Jean a fost platonică între 1897-1907, în semn de fidelitate conjugală pentru prima lui soție. Doyle a avut în total cinci copii, doi cu prima soție (Mary si Kingsley), și trei cu a doua (Jean, Denis și Adrian).

Cariera literară 
În 1890 Doyle a obținut o diplomă în oftalmologie la Viena; în 1891 s-a mutat la Londra pentru a deschide un cabinet de oftalmologie. A avut astfel mai mult timp pentru scris dar în noiembrie 1891 îi scria mamei sale: „Mă gândesc să-i vin de hac lui Holmes... s-o închei odată pentru totdeauna cu el. De fapt el mă împiedică să mă concentrez asupra unor lucruri mai importante.” În decembrie 1893 și-a pus planul în aplicare pentru a se dedica scrierii unor romane istorice, sacrificându-l pe Holmes într-o scenă în care acesta îl înfrunta pe profesorul Moriarty, dușmanul lui de moarte. Amândoi sar într-o cascadă și își găsesc sfârșitul în povestirea „Ultima problemă”. Publicul a reacționat însă prompt și Doyle a fost forțat să revină asupra deciziei sale. În povestirea „The Adventure of the Empty House”, Doyle a recurs la o explicație ingenioasă pentru a-l „reînvia” pe Holmes, și anume că doar Moriarty a murit, iar Holmes, care avea și alți dușmani, a preferat să o facă pe mortul. Sherlock Holmes este personajul principal în 56 povestiri și patru romane a lui Doyle.

Anii de maturitate 

În ultima parte a vieții sale Doyle a fost atras de spiritism în așa măsură că a scris un roman cu profesorul Challenger pe această temă: Țara ceții. Un episod mai ciudat al acestei perioade l-a reprezentat publicarea cărții Sosirea zânelor (1921): se pare că Doyle era convins de veridicitatea fotografiilor cu zâne din basmele Cottingley, surprinse de el în niște fotografii pe care le-a reprodus în carte, împreună cu teorii despre natura și existența zânelor și spiridușilor. Această carte a constituit motivul interzicerii în Uniunea Sovietică a colecției sale de povestiri The Adventures of Sherlock Holmes în 1929, sub acuzația de ocultism. Din fericire interdicția a durat scurtă vreme.

Doyle a fost prietenul magicianului american Harry Houdini, un oponent de marcă al mișcării spiritiste. Deși Houdini insista asupra ideii că mediile spiritiste se folosesc de anumite trucuri, Doyle a fost convins că Houdini însuși posedă puteri supranaturale, o părere exprimată în cartea sa Granița necunoscutului. Se pare că Houdini nu a reușit să-l convingă că folosea doar elemente de scamatorie, în fața unui public insuficient de antrenat ca să-și dea seama că era tras pe sfoară.

Arthur Conan Doyle a murit în 1930 ca urmare a unui atac de cord și este înmormântat în cimitirul bisericii din Minstead, în New Forest, Hampshire, Anglia.

O statuie a fost ridicată în onoarea sa la Crowborough Cross în Crowborough, East Sussex, Anglia, unde Sir Arthur a trăit timp de 23 de ani. O statuie a lui Sherlock Holmes poate fi văzută in Picardy Place, Edinburgh, Scoția, aproape de casa unde s-a născut Conan Doyle.

Bibliografie selectivă

Povestiri cu Sherlock Holmes 
 Un studiu în roșu (1887)
 Semnul celor patru (1890)
 Aventurile lui Sherlock Holmes (1892)
 Memoriile lui Sherlock Holmes (1894)
 Câinele din Baskerville (1902)
 Întoarcerea lui Sherlock Holmes (1904)
 Valea terorii (1914)
 Ultima reverență (1917)
 Arhiva lui Sherlock Holmes (1927)
 O crimă ciudată

Povestiri cu Profesorul Challenger 
 O lume dispărută (1912)
 Centura otrăvită (1913)
 Tărâmul ceții (1926)
 Mașina de dezintegrat (1927)
 Când lumea a țipat (1928)

Romane istorice 
 Compania albă (1891)
 Micah Clarke (1888)
 Marea umbră (1892)
 Refugiații (publ. 1893, scris 1892)
 Unchiul Bernac (1897)
 Sir Nigel (1906)

Alte opere 
 Declarația lui J. Habakuk Jephson (1883), o povestire despre istoria naufragiului navei Mary Celeste
 Misterul lui Cloomber (1889)
 Firma Girdlestone (1890)
 Căpitanul Stelei Polare și alte povestiri (1890)
 Faptele lui Raffles Haw (1891) 
 Dincolo de oraș (1892)
 În jurul lămpii roșii (1894)
 Parazitul (1894)
 Scrisorile lui Stark Munro (1895)
 Rodney Stone (1896)
 Cântece de vitejie (1898)
 Tragedia lui The Korosko (1898)
 Duetul (1899)
 Marele război bur (1900)
 Aventurile brigadierului Gerard (1903)
 Prin ușa magică (1907)
 Crima din Congo (1909)
 Noua revelație (1918)
 Un mesaj esențial (1919)
 Povești ale terorii și misterului (1923)
 Istoria spiritismului (1926)

Note

Legături externe 

 
 Site-ul oficial al casei memoriale a lui Doyle - include o biografie in detaliu, o bibliografie, o istorie a respectivei case etc.
 Povestirile complete cu Sherlock Holmes
 Sir Arthur Conan Doyle - Majoritatea operelor in format HTML. 
 Sir Arthur Conan Doyle mobile ebooks
 150 de ani de la nașterea lui Arthur Conan Doyle, 22 mai 2009, Costin Tuchilă, Amos News

Nașteri în 1859
Nașteri pe 22 mai
Decese în 1930
Decese pe 7 iulie
Autori scoțieni
Francmasoni scoțieni
Poeți scoțieni
Romancieri scoțieni
!
Eponime ale asteroizilor